דן רומן

דן רומן (נולד ב-27 באוגוסט 1982 בירושלים) הוא כדורגלן עבר ישראלי ששיחק בעמדת הקשר וכיום מאמן את קבוצת הנוער של מכבי נתניה.

קריירה 
רומן החל את הקריירה שלו בקבוצת הבוגרים של הפועל ירושלים בעונת 1999/2000, ואת הופעת הבכורה שלו ערך בניצחון על בני יהודה. בהפועל ירושלים שיחק במשך שש עונות שלאחריהן הושאל להכח רמת גן שעלתה אז לליגת העל. במדי הכח הציג רומן יכולת טובה אך בסיום העונה קבוצתו ירדה לליגה הלאומית, ובקיץ 2007 עבר רומן למכבי תל אביב.

בקיץ 2009 עבר רומן למכבי פתח תקווה, ובמדיה שיחק 28 משחקים וכבש שער אחד. בתחילת עונת 2010/2011 לא הצליח רומן למצוא קבוצה ולא שיחק, עד שב-13 בדצמבר 2010 חתם בהפועל רמת גן, ובתום העונה ירד עמה לליגה הלאומית.

בשנת 2011 חתם רומן בקבוצת וינדאם מליגת המשנה ההולנדית, וכעבור שנה חזר לישראל חתם בבית"ר תל אביב רמלה מהליגה הלאומית.

בשנת 2013 לקח רומן חלק פעיל בהקמת ועד השחקנים החדש שהוקם יחד עם ההסתדרות, ועם הקמתו היה לראש הוועד הראשון.

ביוני 2013 חתם רומן שוב בהפועל רמת גן, לאחר שירדה לליגה הלאומית. בחלון ההעברות של ינואר 2014 שוחרר מהקבוצה וחתם בהפועל קטמון ירושלים. רומן כבש ארבעה שערים עד תום העונה, אך לא הצליח לסייע לה להינצל מירידה לליגה א'.

ב-1 באוקטובר 2014 הצטרף רומן למכבי שעריים מליגה א', ובתום עונת 2014/2015 פרש ממשחק פעיל.

לאחר הפרישה
לאחר פרישתו ממשחק פעיל בשנת 2015 הצטרף רומן לצוות האימון במחלקת הנוער של מכבי תל אביב.

משנת 2016 שימש אנליסט במחלקת הסקאוט של קבוצת דינמו דרזדן מהבונדסליגה השנייה, שבאחריותו שלוש הליגות הבכירות בגרמניה.

ביוני 2018 מונה רומן למאמן קבוצת נערים ב' של הפועל תל אביב. ב-5 בדצמבר 2018, לאחר מינויו של אופיר חיים למאמן הקבוצה הבוגרת של המועדון, מונה רומן לעוזר מאמן הקבוצה. רומן עזב את התפקיד ואת המועדון ביולי 2020, ומונה לעוזרו של ריימונד אטוולד במכבי נתניה.

חיים אישיים
רומן בעל תואר ראשון בסוציולוגיה, תואר שני בפילוסופיה והיסטוריה ותואר שני נוסף בניהול כדורגל. נשוי לרקדנית אייר אלעזרא.

קישורים חיצוניים

 עמוד השחקן באתר ההתאחדות לכדורגל בישראל
 
 
 אורן יוסיפוביץ, ריאיון עם דן רומן (החל מ-45:35), בפודקסט "הפודיום", אוגוסט 2017

הערות שוליים

כדורגלנים ישראלים
קשרי כדורגל ישראלים
כדורגלני הפועל ירושלים
כדורגלני הכח רמת גן
כדורגלני מכבי תל אביב
כדורגלני מכבי פתח תקווה
כדורגלני הפועל רמת גן
כדורגלני בית"ר תל אביב רמלה
כדורגלני הפועל קטמון ירושלים
כדורגלני מכבי שעריים
כדורגלנים ישראלים בהולנד
ירושלים: כדורגלנים
מאמני כדורגל ישראלים
בוגרי התיכון ליד האוניברסיטה
ישראלים שנולדו ב-1982